Živjo, sem Martin Keary in sem počaščen, da lahko naznanim izdajo MuseScora 4,
gromozanske izboljšave, ki je zajela … v bistvu vse! Naj ti pokažem.
Prvič, ima povsem nov izgled. Tako svetla kot temna podlaga sta
bili prenovljeni in imata tudi nastavljive barve za označevanje.
Tisti s slabovidnostjo lahko vklopite prilagodljiv način z visokim kontrastom.
Skupaj s spremembami izgleda smo veliko časa porabili z izboljševanjem vmesnika,
da lažje najdeš stvari in hitreje označuješ. Zgornja vrstica vsebuje poddelitve
in artikulacije ter ima veliko več opcij, ki jih lahko prikažeš ali skriješ s klikom tu.
Popolnoma smo prenovili "Inšpektor", ki se sedaj imenuje "Lastnosti", in
dodali smo številne majhne funkcije in izboljšave, da je veliko
bolj uporaben kot prej. Je tudi pametnejši. Ne glede na to, koliko stvari izbereš v zapisu,
bo še vedno zmogel prikazovati primerne opcije, da jih lahko hitro spremeniš.
Prav tako smo poenostavili sistem za odpiranje in prilagajanje partov. Tu zgoraj klikni "Parti",
izberi želeni part in – z uporabo panela Glasbila – prikaži katerakoli
druga glasbila, ki bi jih želel videti,
jih prerazporedi in spremeni njihove nastavitve. Mimogrede, panel "Glasbila"
lahko uporabiš za dodajanje povezanih črtovij, kar je zelo uporabno za kitarske tablature.
No, to vas bo zelo razveselilo: MuseScore končno podpira predvajanje sprememb hitrosti,
kot sta accelerando in ritardando.
Izboljšali smo tudi povezavo z MuseScore.com,
kar olajša zasebno shranjevanje svojega dela v oblak.
Lahko se nato odločiš za objavo svojega dela na MuseScore.com, ko je zapis končan.
Ampak to je le ogrevanje.
Sledijo gromozanske izboljšave, ki smo jih naredili zapisovanju. Notni zapis v MuseScoru
je bil preoblikovan tako, da je sedaj izredno profesionalen kot privzeto. En vidik tega je novi sistem
vodoravnih razmikov. Da podam le en primer tega, koliko to izboljša stvari:
Poglej to notacijo iz MuseScora 3, ki sedaj izgleda tako.
Predelali smo naše sisteme za postavitev prečk, lokov in vezajev ter notacijo med črtovji.
Poleg tega so pozicije stotine simbolov veliko boljše kot prej.
Dinamika je samodejno postavljena natančneje. Notacijo lahko prilagodiš, da ima ravne ali
običajne zastavice. Dodali smo tudi nove glasbene pisave, kot sta Maestro in Broadway,
in znatno smo izboljšali in razširili našo glavno pisavo, Leland.
Ampak nismo še končali, ker še nisem omenil največje spremembe,
ki je to, da ima MuseScore povsem nov avdio pogon in sistem predvajanja. To nam je omogočilo
podporo VST glasbil in efektov, ki so lahko tako dodani z našim novim mikserjem.
Še bolj razburljiva posledica pogona se lahko najde v novi aplikaciji Muse Hub,
kjer boš videl nekaj po imenu Muse Sounds, ki je orkestrski vtičnik, ki smo ga
razvijali dve leti. Ko je Muse Sounds naložen, predvajanje ne bo več zvenelo tako:
Zvenelo bo tako:
Ne zahteva nič prilagajanja ali težavnih preslikav za pripravo in je brezplačen.
MuseScore 4 je rezultat posebnega sodelovanja med mojo ekipo in odprtokodne
skupnosti, ki nam je ponujala neomejeno pomoč za dizajn in
implementacijo kot tudi za prevode, dokumentacijo ter podporo za uporabnike.
Za tiste, ki želite usvojiti program kar se da hitro, smo izdali več tutorialov,
ki jih lahko najdete znotraj MuseScora 4 ali z brskanjem po tem kanalu.
Z MuseScorom 4 imamo sedaj napredno tehnično podlago, ki jo potrebujemo
za hitrejše dodajanje novih funkcij v prihodnosti. Veliko novih obsežnih
stvari pride kmalu in, če želiš izvedeti več o njih, se, prosim, naroči na ta kanal.
Najlepša hvala in pazi nase!